 በኤርትራ የሚገኙ ተቃዋሚ ቡድኖች ዓላማ የልማት ኘሮጀክቶችን ማደናቀፍ ነው -የቤህነን ቡድን አመራርና አባላት
በኤርትራ የሚገኙ ተቃዋሚ ቡድኖች ዓላማ በኢትዮጵያ የሚከናወኑ የልማት ፕሮጀክቶችን ማደናቀፍ መሆኑን የአመጽ ተግባራቸውን በመተው ወደ ሃገራቸው የተመለሱ ራሱን የቤኒሻንጉል ህዝቦች ነፃነት ንቅናቄ /ቤህነን/ ብሎ የሚጠራው ቡድን አመራርና አባላት ገለፁ፡፡የቤህነን መሪ አቶ አብዱላሃብ መሃዲ ለኢዜአ እንደገለፁት አርበኞች ግንቦት ሰባት በማለት ራሱን የሚጠራው ድርጅት ጨምሮ በኤርትራ የሚገኙ ቡድኖች በጋራ ባደረጉት ውይይት ታላቁን የኢትዮጵያ ህዳሴ ግድብ ላይ ጥቃት ለማድረስ ተስማምተዋል፡፡እሳቸውን ጨምሮ 95 የድርጅቱን አመራሮችና አባላትን የያዘ ቡድን ሃሳቡን በመቃወም ሰሞኑን ወደ ሃገሩ መግባቱን ገልጸዋል፡፡ወደ አገራቸው የገቡት የድርጅቱ አመራሮችና አባላቱ የአገሪቱ ሰላም ተጠብቆ እየተካሄደ ያሉት የልማት ፕሮጀክቶች ተጠናክረው እንዲቀጥሉ ለመስራት ዝግጁ መሆናቸውን አስታውቀዋል፡፡ድርጅቱን ከተቀላቀለ 10 ዓመታት ያስቆጠረው ሻምበል ሃሊፋ አህመድ በበኩሉ ኤርትራ እያሉ ኢትዮጵያ እየተበታተነች የምትገኝና አቅም የሌላት ሃገር መሆኗ እንደሚነገራቸው ገልጿል፡፡''የልማት ፕሮጀክቶች ላይ ጥቃት ለመፈፀም የሚያቅድ ኃይል ለህዝብ የቆመ አይደለም'' ያለው ሻምበል ሃሊፋ በኤርትራ የሚገኙ ተቃዋሚ ቡድኖች ታላቁ የኢትዮጵያ ህዳሴ ግድብ ላይ ጥቃት ለማድረስ ማሰባቸውን በመቃወም ከቡድኑ ጋር ሊመለስ መቻሉን አስረድተዋል፡፡ሌላው የድርጅቱ አባል የነበረውና ወደ ሃገሩ የተመለሰው አልሃጂ አፈንጂ ''ወደፊት የተሻለ የህዝብ ኑሮ አመጣለሁ በማለት የሚታገል ድርጅት በህዝቦች የጋራ ትብብር የሚሰራን ሃገራዊ ፕሮጀክት የማፍረስ ዓላማ ሊኖረው አይችልም'' ብሏል፡፡በመሆኑም በኤርትራ የሚገኙ ተቃዋሚ ኃይሎች ህዝባዊ ዓላማ የሌላቸው በመሆኑ ወደ ሃገሩ መመለሱን ገልጸዋል፡፡የተመለሱት የቡድኑ አባላት የኢትዮጵያ ህዳሴ ግድብ ግንባታና ሌሎች ትላልቅ አገራዊ ኘሮጀክቶች እስኪጠናቀቁ ድረስ ከመላው ኢትዮጵያውያን ጋር በመሆን በሠላም ማስጠበቁም ሆነ በልማት ተሳትፎ ለማድረግ መወሰናቸውንም ገልጿልኢዜአ፡፡• የፖለቲካ ፓርቲዎች ምዝገባ አዋጅ ይበኙበታል። • የምርጫ ህግ • የፓርቲዎች የስነ ምግባር ደንብ• የፀረ ሽብር ህግ • የመገናኛ ብዙሃን እና የመረጃ ነጻነት ህግ • የበጎ አድራጎት እና ማህበራት ማደራጃ አዋጅ • የታክስ ስርዓት አዋጅ • የመሬት ሊዝ አዋጅ እና የልማት ተነሺዎች የካሳ ክፍያ ሁኔታ በንዑስ የድርድር አጀንዳነት ፀድቀዋል። • የዴሞክራሲ እና ሰብዓዊ ተቋማት አደረጃጃት • ዜጎች በተለያዩ የሀገሪቱ ክፍሎች ተዘዋውሮ የመስራትና ሀብት የማፍራት መብት ከክልል መንግስታት ህጎች አንጻር • ወቅታዊ እና ኢኮኖሚ ወለድ የህዝብ ጥያቄዎች • ብሄራዊ መግባባት • የፍትህ ተቋማት አደረጃጀት እና አፈጻጸም አዋጆችም በፖለቲካ ፓርቲዎች ለድርድር የፀደቁ አጀንዳዎች ናቸው-(ኤፍ.ቢ.ሲ) 